Oled sa masendunud?
Kas oled lukus? Omadega puntras?
Kas võib-olla seepärast, et sind piiravad mõtted?
See on muutnud sind inimeseks, kes ei saa teostada oma unistusi.
Jumala au on see, kui inimene on täielikult elus.
Sa oled täis potentsiaali,
tulvil võimalusi ja ande, mis ootavad ilmsiks tulekut.
Selles saates räägime neist.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Oli kord... Nii algavad muinasjutud.
Meeles on üks muinasjutt printsessist, kes uinus 100 aastaks.
Prints otsustas minna printsessi otsima,
kuna ta oli kuulnud, et kuskil magas selline printsess.
Ta läks ohakatest läbi äratama seda kaunist naist.
Mäletad, Jani, kuidas see prints printsessi üles äratas?
Mäletamist mööda oli seal tegu huulte puudutamisega.
Soome keeles siis suudlusega.
Prints suudles naist ja printsess ärkas üles.
Nad elasid õnnelikult elu lõpuni.
Ilus muinasjutt ja ma sooviks, et see oleks tõde ka koguduse elus.
Et siis, Jumal tahab äratada koguduse suudlusega üles.
Jumal tahab tulla meile nii lähedale, nii intiimsesse suhtesse meiega,
et me ärkaksime ellu Jumalas, nautimaks Tema headust ja loovust.
Algab üks igavene tants inimese ja Jumala vahel.
Sul on laul "Tantsukingad jalga", mis sobib sellega kokku.
Peomelu algus on õhus
Taevased rütmid õhk väreleb
Võidulaulu rõõm paiskub valla nüüd, kus Ta elab mu sees
Lootusekübe süttib silmis
On romanssi aeg, unistame üheskoos
Justkui und näeks see maa
Ma pole orb, vaid Isa oma
Tantsukingad jalga, pidutsegem
Kuiv aeg on möödas, head aega, kõrb
Maa on täis armastust
Ta on kui laine, südamed vallutab
Tantsukingad jalga, pidutsegem
Kuiv aeg on möödas, head aega, kõrb
Maa on täis armastust
Ta on kui laine, südamed vallutab
Tänan. Vägev laul.
Soovides toetada TV7 tööd, võib helistada 900 1777 (7 eur). Aitäh!
Nüüd aga tagasi tantsukingade ja loovuse juurde.
Vahel öeldakse, et keegi on kas oma isa või ema moodi.
Nii oleme ka Jumala juurde tulles Jumala moodi,
kes on meile nii ema kui isa,
sest Ta on võrdpilt nii mehest kui naisest.
Kas võime siis ka öelda, et see, mis on Jumalas loovat,
on olemas ka meie olemuses?
Piibel algab sellega, et Jumal lõi taeva ja maa.
Siis öeldakse, et Jumal lõi inimese enda näo järgi.
Jumal on Looja ja Ta on loonud ka meid looma.
Seepärast võime öelda: Jani, sa oled loov ja loominguline.
Sa lood laule, muusikat, graafikat, kõiksugu kunstilist.
See räägib loovusest meie sees, mis on meisse loodud,
kuna me oleme loodud Jumala sarnaseks.
Tõsi on, et Jumal pole ei mees ega naine, vaid Ta on vaim.
Aga Jumalas on isa ja ema süda, mehe ja naise omadused.
Ta on pannud need meie sisse, asetades meisse ühe mudeli.
Mudeli iseendast, Tema DNA-st.
Kui mõtled loovusest, siis mille kõigega see on seotud?
Millega see siis seotud on?
Muusika, maalimise, joonistamisega. Sa rääkisid loo, ka see on loovus.
On loov rääkida lugu Okasroosikesest ja printsist.
See on iseenesest väga hea evangeelne pilt ja lugu.
Loovust läheb vaja.
Loova inimese maailm on värvikas.
See pole mustvalge.
Looduses ei puuduta see vaid värve,
vaid ka seda, et maailm pole sümmeetriline.
Maailm kasutab palju sümmeetrilisi näiteid näiteks elektri kohta,
millest ma ei tea palju midagi.
Kui ma aga vaatan puude lehti,
siis nende seas pole kahte samasugust.
Ka värvid looduses...
Kas oled märganud, et need ei võistle omavahel?
Kui ma ise maalin, lähevad värvid segamini,
aga kui Looja lõi värvid, siis neis valitseb imeline harmoonia.
Oleme kuulnud ka teispoolsusest - inimestest, kes on näinud taevast,
kogenud seda, näinud nägemust teiselt poolt piiri.
Seal on need värvid ka väga kaunid, imeliselt elavad ja tõelised.
Me ju palvetame, et: "Meie Isa, kes Sa oled taevas,
Sinu riik tulgu, Sinu tahe sündigu siin maa peal."
Siin "Renessanssi" saates me räägime kultuuri muutusest.
Me räägime sellest, et vaatajad võtaksid osa arutelust,
muutusest, meele muutusest, kultuuri renessanssis.
Me tahame näha seda,
et nii nagu 15.sajandi renessanss muutis ühiskonda,
muutes tervet maailma ja selle mõtlemist, kunsti ning filosoofiat.
Samamoodi tahame näha, et nii Jumalariik, taevas,
selle rikkused ja värvid - kõik see, mida saab maa peal kogeda,
võiks voolata meie loovuse kaudu.
Mul on küsimus. Mis on sinu jaoks vaimne kunst?
Milline on vaimne maal? Milline on vaimne muusika?
Milline on vaimne tants? Kas selline asi on üleüldse olemas?
Sest näiteks minu nooruses oli tantsimine patt.
Kui nüüd järgi mõelda, siis minu jaoks pole vaimne kunst pilt Jeesusest.
Vaimne muusika pole vaid see, et lauldakse ainult Jumalast.
Vaimne kunst on selline kogemus, mis viib Jumalale lähemale.
See, mis aitab mul kogeda imelist ja midagi teispoolsest;
mis tuleb siia maailma ja arendab ning vabastab mind.
See võib olla ka pilt sinust, Jani.
See tuletab mulle meelde, et ka Jani on pilt Jumalast.
Minu semu ja sõber, kellega koos on rahu ja vabadus elu nautida.
Alustasin saadet loovusest mõttega, kas vaataja võib olla masenduses?
Kas masendust võib tekitada see, kui me ei suuda luua?
Kas me oleme lukus? Kas kristlus võib meid lukku panna?
Meid vangistada?
Mis sõnumi me oleme usklikena maailmale saatnud?
Sa mainisid, et tants oli patt.
Ma väidan, et religioon on see, mis meid kergesti aheldab.
Aga maailm ei oska sellel vahet teha.
Maailm ei ütle, et need on elava usuga kristlased
ja need on religioossed.
Mitmed inimesed elavad valede ootustega ja see masendab.
Sul on ettekujutus, et usklik ei saa teha laulu,
kus ei mainita Jeesust.
See on fakt igapäevaelust.
On mitmeid andekaid kunstnikke-muusikuid,
on väljunud koguduse piiridest,
minnes ajama oma asja suuremale publikule
ja hakanud laulma maiseid üminaid.
Mitmes paigas on tekkinud vaimne vägivaldne vastuseis.
Öeldakse: "Oled läinud eemale Jumala teelt.
Kus on Jeesus siin laulu sees?"
Ma loodan, et me saame aru, et me ei mõista siin kohut.
Me ei mõista usklike üle kohut,
vaid me esitame muutusele väljakutse.
Me esitame väljakutse näha asju teisest vaatepunktist.
Mis siis, kui see maailm ei ole valmis kuulma laule Jeesusest,
aga ta on valmis kuulama, kuidas Jumala poeg või tütar
kirjutaks oma loovusega laule, mis tervendaks inimeste südamed,
nii et nad muutuvad vastuvõtlikuks Jumalariigi asjade suhtes.
See on oluline teema.
Mitmed on masendunud seetõttu, et nende peas on asjad keelatud.
Liiga palju on keeldusid.
Eneseteostuseks on palju takistusi.
Kas pole nii?
Pean möönma, et olin oma elus mitukümmend aastat vaid mustvalge.
Ka mu loovus oli mustvalge.
Pidin rebima endast ära klišeesid,
et kui tegu pole harda orelimuusikaga, siis pole see Jumalast.
Järsku märkasin, et kuulasin muusikat,
mis mind puudutas,
kus ei kõlanud ühtegi orelit.
Kõlas täiesti suvaline pill, aga see tervendas mu.
Tõmbas mind lähemale Jumalale.
Kui vaatan ilusat kunsti, siis see kõnetab mind vaimselt.
Jumal tuleb mulle selle kaudu lähemale.
See ongi see oluline küsimus -
kas Jumal tuleb mulle lähemale, või eraldab see mind Jumalast?
Ma usun, et kujutlusvõime on meile kingituseks.
See on Jumala loodud, sest Saatan ei andnud meile kujutlusvõimet.
Aga meie otsustame, mis pildi me ettekujutusega endale maalime.
Ja kui kujutlusvõime on meiesse loodud
loovuse ja lootuse vahendiks,
siis sellega saame ka teha koostööd Jumalaga.
Kui Jumal on loov;
kui Ta pani inimese ette kõik loomad seal Eedeni aias,
siis mida Jumal Aadamale ütles?
Et ta võib kõikidele nime panna.
Kujutan ette, kuidas üks loom tuli Aadama juurde
ja ta ütles: "Kaelkirjak."
"Lõvi" või midagi muud
ja Jumal ütles: "Hea idee. Tore nimi. Jätka."
See räägib sellest, et Jumal kutsub meid üheskoos Temaga
tegema selle maailma selliseks, nagu me koos Temaga teeme.
Ta ei ütle: "Poiss, see on kaelkirjak ja see lõvi."
Ta kutsub: "Tule koos minuga ja ütle, mis see on."
Mustvalgel mõtlemisel on üks ärritav omadus.
Me tahame siit maailmast põgeneda, kuna see on täis pattu, kurbust,
sõdu, kurjust, haigust jm.
See on neetud paik ja usklik mõtleb,
et siit on vaja kiiresti ära saada ja minna Taevasse,
kus on kõik nii auline, kirgas ja kaunis.
Me teeme justkui vaimse enesetapu.
Me põgeneme Taevasse,
selle asemel et tuua Taeva au siia maailma.
Siia pimedusse ja kurjusesse tuleb tuua Jumala headust.
Nii Jeesus palves meile õpetas.
Selles on "Renessanssi" küsimus.
Me tahame kultuuri muutust.
Me tahame, et Jumala kingitud elu austaks Teda niivõrd,
et kui inimesed näevad meid, kristlasi,
siis nad näevad inimesi, kes on täielikult elus.
Ja nad ei põgene.
Fakt on see, et kui me vaatame inimesi...
Osalesin nooremana palju tänavaevangelisatsioonis,
seljas särk "Jeesus on Issand"
ja liikudes tänavail koos teiste samasuguste kujudega,
hüüdes vahel valjuhääldisse: "Võtke Jeesus vastu!"
Tegu oli küll hea tahtega,
aga inimesed vaatavad selle peale mõttega:
"Kui peaksingi usklikuks saama, saaks minust samasugune."
See aga ongi see probleem,
et nö usklikega samasuguseks muutumine
pole siiani õnnestunud ei üheski koguduses ega uskkonnas.
Ja just selle pärast, et inimesi püütakse panna vormi.
Loovus on midagi sellist, mis räägib, et Jumal on loov.
Jumal kasutab sellist praosti, sellist tänavakarjast.
Ta on nii rikas andja
ja Ta tahab kõikides keeltes, värvides, eri viisidel ja ideedega
vabastada oma ligiolu siia maailma.
Mulle meenus üks tüüp, kellel oli Jeesuse ajal väga loov idee.
Ta oli väike ja ei näinud Jeesust, mistõttu ta ronis puu otsa.
Tore oli see, et Sakkeus nägi siis Jeesust,
aga Jeesus nägi ka Sakkeust.
Nad nägid üksteist, nad kohtusid
ja Jeesus läks ka Sakkeuse majja õhtust sööma.
See oli vaimses mõttes äärmiselt ebaharilik pilt,
aga loovus toimis ja inimene leidis Jeesuse ja kontakti.
Ja ta elu süttis uuesti põlema.
Jani võiks nüüd öelda lõpusõnad.
Ma ise mõtlesin sellest, et kuna tegelen muusika ja lauludega,
siis ma armastan selliseid spontaanseid hetki,
mil' me üritame panna laulusõnadesse suuri asju.
Meile meeldib rääkida, et Jumal on armastus ja et Ta on hea,
aga tihti jäävad me värsid kordusteks: "Sa oled hea. Sa oled püha ja hea."
Lõppude lõpuks aga ei pruugi see kedagi puudutada.
Mulle aga meeldib loovalt väljendada seda,
mida see tähendab, et Isa on hea.
"Isa on armastus" tähendab mõnele seda,
et isa mängib õues lapsega palli, või et ema kiigutab last õues.
Olen vahel koguduses laulnud,
et nüüd issi kiigutab sind edasi-tagasi.
Inimesed kogevad Jumala armastust, kuna neil lapsepõlves polnud seda.
Samas ei öeldud laulus otse välja, mida see suur sõna tähendab.
Just selliseid laule tahaksingi rohkem teha.
Avada loovalt seda, kes on Isa ükskõik kellele sel hetkel.
Mis on sinu loovuse kanal?
Jää ikka "Renessanssi" saate lainele.
Sa leiad elu Temas ja saad olla täiesti elus.
Tõlge: Külli Kuusk